ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2003 අංක 17 දරන රාජ්‍ය සේවා අර්ථසාධක අරමුදල්
(සංශෝධන) පනත
[සහතිකය සටහන් කළේ 2003 අප්‍රේල් මස 4 වන දින.
ආණ්ඩුවේ නියමය පරිදි මුද්‍රණය කරන ලදී.

2003 අප්‍රේල් මස 04 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2003 අංක 17 දරන රාජ්‍ය සේවා අර්ථසාධක අරමුදල්
(සංශෝධන) පනත

රාජ්‍ය සේවා අර්ථසාධක අරමුදල ආඥාපනත සංශෝධනය කිරීම
සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2003 අංක 17 දරන රාජ්‍ය සේවා අර්ථසාධක
අරමුදල් (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු "ප්‍රධාන ප්‍රඥප්තිය '' යනුවෙන් සඳහන්
කරනු ලබන) රාජ්‍ය සේවා අර්ථසාධක අරමුදල් ආඥාපනතේ 2
වන වගන්තියේ (4අ) උපවගන්තියට ඉක්බිතිව ම පහත දැක්වෙන
අලුත් උපවගන්තිය ඇතුළත් කිරීමෙන් ඒ වගන්තිය මෙයින්
සංශෝධනය කරනු ලැබේ :-

“(4ආ) ආණ්ඩුවේ සේවයේ විශ්‍රාම වැටුප් අහිමි තනතුරක්
දරන සහ දෛනික ගෙවීමක් සඳහා හිමිකම් ලබන තැනැත්තකු
සම්බන්ධයෙන්

(අ) ලිත් මාසයක් තුළ දී හෝ ඒ ලිත් මාසයෙන්
කොටසක දී හෝ ඒ තැනැත්තාව කරන ලද දෛනික
ගෙවීම් වල මුළු ප්‍රමාණය : හෝ

(ආ) ඒ කාලසීමාව සඳහා වැටුපත් වෙනුවට ඒ
තැනැත්තාට ගෙවන ලද මාසික දිමනාව.
ඵ් තැනැත්තාගේ මාසික වැටුප ලෙස සලකනු ලැබිය යුතු ය.”.

3. ප්‍රධාන ප්‍රඥප්තියේ 4 වන වගන්තියේ (2) වන උපවගන්තියට
ඉක්බිතිවම පහත දැක්වෙන අලුත් උපවගන්තිය ඇතුළත් කිරීමෙන්
ඒ වගන්තිය මෙයින් සංශෝධනය කරනු ලැබේ :-

" (2අ ) 2 වන වගන්තියේ (4ආ) උපවගන්තියේ සඳහන්
කරන ලද විශ්‍රාම වැටුප් අහිමි සේවා නියුක්තිකයකුගේ
අනිවාර්ය දායක මුදල්, ඉහත කී උපවගන්තියට අනුකූලව,
ඒ තැනැත්තා විසින් ලබන මාසික වැටුප පදනම් කරගෙන
ගණනය කරනු ලැබිය යුතු ය.''

4. ප්‍රධාන ප්‍රඥප්තියේ 17 වන වගන්තියේ (1) වන
උපවගන්තිය ඉවත් කර. ඒ වෙනුවට පහත දැක්වෙන අලුත්
උපවගන්තිය ආදේශ කිරීමෙන් ඒ වගන්තිය මෙයින් සංශෝධනය
කරනු ලැබේ :-

"(1) දායකයකු මිය ගිය අවස්ථාවක, මේ ආඥාපනතේ
විධිවිධාන වලට යටත්ව -

(අ) ගෙවිය යුතු මුදල, (101 වන අධිකාරය වූ) සිවිල්
නඩු විධාන සංග්‍රහයේ විධිවිධාන සලසා ඇති
පරිදි, තෙස්තමේන්තු නඩු පැවරීම අනිවාර්ය බව
නිශ්චිතව සඳහන් කර ඇති යම් මුදල් ප්‍රමාණයකට
වටිනාකමින් සමාන හෝ එයට වැඩි හො
නොවන්නේ නම්, විශ්‍රාම වැටුප් අධ්‍යක්ෂ විසින්
ඒ මුදල, නියම කර ඇති ආකාරයට, මියගිය
දායකයා විසින් ඒ කාර්ය සඳහා නම් කරන ලද
තැනැත්තාට හෝ තැනැත්තන්ට ගෙවනු ලැබිය
යුතු ය. එවැනි නම් කිරීමක් කර නොමැති නම්, ඒ
මුදල් ප්‍රමාණය, ලබා ගැනීමට නීතියෙන් හිමිකමක්
ඇති තැනැත්තාට හෝ තැනැත්තන්ට විශ්‍රාම වැටුප්
අධ්‍යක්ෂ විසින් ඒ මුදල ගෙවනු ලැබීම හෝ මිය ගිය
දායකයාගේ බූදලය බේරුම් කර ගැනීම සඳහා
නඩුවක් පවරා ඇති අවස්ථාවක, ඒ මුදල් ප්‍රමාණය,
ඒ නඩුවේ බැරට ගෙවීම හෝ කරනු ලැබිය
යුතු ය :

(ආ) ගෙවිය යුතු මුදල, (101 වන අධිකාරය වූ) සිවිල්
නඩු විධාන සංග්‍රහයේ විධිවිධාන සලසා ඇති
පරිදි, තෙස්තමේන්තු නඩු පැවරීම අනිවාර්ය බව
නිශ්චිතව සඳහන් කර ඇති යම් මුදල් ප්‍රමාණයක
වටිනාකම ඉක්මවා යන්නේ නම්, විශ්‍රාම වැටුප්
අධ්‍යක්ෂ විසින්. ඒ මුදල, මියගිය දායකයාගේ
බූදලය බේරුම් කරගැනීම සඳහා පවරා ඇති
තෙස්තමේන්තු නඩුවේ බැරට ගෙවිය යුතු ය :
එසේ වුව ද, අවමංගල්‍ය වියදම් පියවා ගැනීම
සඳහා මියගිය දායකයාගේ කලත්‍රයාට හෝ
දරුවන්ට හෝ වෙනත් යැපෙන්නන්ට හදිසි මුල්‍ය
සහනයක් අත්‍යවශ්‍ය වි ඇති බව පෙනි යන
අවස්ථාවක, ඒ දායකයාගේ කලත්‍රයාට හෝ
දරුවන්ට හෝ වෙනත් යැපෙන්නන්ට රුපියල්
දසදහසක් නොඉක්මවන මුදලක් ගෙවන ලෙස.
විශ්‍රාම වැටුප් අධ්‍යක්ෂ විසින්, ඔහුගේ අභිමතය
පරිදි නියම කරනු ලැබිය හැකි ය.”.

5. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බල පැවැත්විය යුතුය.